
(Sluttet). 

Jeg  vil  for  Eksempel  henvise  til  Eders  Rejse  over  Sletterne. 
Hvorledes  kunde  I  paa  nogen  anden  Maade  have  lært  at 
kende,  hvor  haard  en  saadan  Rejse  er?  Og  foler  I  Eder  ikke 
skamfulde  over,  at  I  blev  vrede  paa  Eders  Kvæg?  Antag,  at  I 
svælgede  i  Rigdom  og  kunde  gøre  Eder  Livet  behageligt  om- 
givet af  Overflod;  I  kunde  da  være  forblevet  i  den  Tilstand 
til  Dommedag  og  aldrig  være  gaaet  frem  i  Intelligensens 
Skole,  lige  saa  lidt  som  Adam  vilde  have  vidst  noget  om  Guds 
Værk  og  om  den  store  Skabelsens  Plan  uden  først  at  lære  at 
kende  det  modsatte?  —  »Findes  der  noget  ondt  i  Byen,  og 
jeg  ikke  har  gjort  det,  siger  Herren.«  Der  er  ikke  noget  ondt, 
som  ikke  er  kendt  af  Herren.  Han  har  vidst  fuld  Besked  med 
alle  de  Forfølgelser,  de  Hellige  har  gaaet  igennem,  Hans 
Haand  var  i  det,  lige  saa  vel  som  den  er  i  Oprettelsen  og  Øde- 
læggelsen af  Riger  og  Troner  paa  Jorden,  ja  selv  det  Møl,  vi 

træder  ned,  er  ikke  blevet  overset  af  ham.  Alt  er  under  hans 
vagtsomme  Øje;  han  forstaar  alle  sine  Hænders  Gerninger  og 
ved,  hvorledes  han  skal  bruge  det  alt  til  sin  egen  Ære.  Han 
har  givet  Menneskenes  Born  det  Privilegium,  at  de  kan  blive 
Lige  med  hans  Son  Jesus  Kristus,  og  har  lagt  alt  henhørende 
til  denne  Verden  i  deres  Hænder  for  at  se,  hvilken  Brug  de 
vil  gøre  af  det. 

Joseph  kunde  ikke  være  blevet  fuldkommen,  selv  om  han 
havde  levet  tusinde  Aar,  hvis  han  ikke  var  blevet  forfulgt. 
Hvis  han  havde  levet  i  tusinde  Aar  og  ledet  dette  Folk  og 
prædiket  Evangeliet  uden  Forfølgelse,  vilde  han  ikke  have 
været  saa  fremskreden,  som  han  blev  det  i  de  niogtredive 
Aar,  hvori  han  levede.  I  kan  regne  med,  at  naar  dette  Folk 
bliver  kaldet  til  at  udholde  Prøver  og  Lidelser,  bliver  drevet 
fra  deres  Hjem  ydmygede  og  adsplittede,  slaaede  og  plyn- 
drede, da  ruller  den  Almægtige  sit  Værk  frem  med  forøget 
Hurtighed.  Men  lad  Eder  og  mig  leve  og  do  i  Fred,  og  medens 
vi  lever  sende  Evangeliet  til  Nationerne,  fra  Rige  til  Rige  og 
fra  Folk  til  Folk,  vil  det  da  vokse  med  samme  Fart,  hvis  det 
ikke  møder  Modstand,  ikke  møder  Forfølgelse.  Hvis  vi  ikke 
havde  været  Genstand  for  Forfølgelse  i  Nauvoo,  vilde  Evan- 
geliet da  være  rullet  frem,  som  det  nu  er?  Vilde  Ældsterne 
være  kommet  saa  vidt  omkring  for  at  forkynde  Evangeliet 
som  nu?  Nej,  de  vilde  være  blevet  bundne  til  deres  Farms,  og 
Ordets  dyrebare  Sæd  vilde  være  blevet  kvalt.  »Broder  Joseph, 
eller  Broder  Brigham,  kald  ikke  mig  til  at  gaa  paa  Mission, 
thi  jeg  har  saa  meget  at  gøre,  at  jeg  ikke  kan  rejse,«  vilde 
have  været  det  almindelige  Raab.  »Jeg  vil  gerne  have  mig  byg- 
get en  Række  Butikker  i  den  eller  den  Bydel  og  se  at  komme 
i  saadanne  Omstændigheder,  at  jeg  tjener  500.000  Kroner  om 
Aaret,  thi  saa  kan  jeg  ofre  saa  og  saa  meget  til  Opbyggelsen 
af  Guds  Rige.«  Ældsterne  vilde  være  blevet  saa  hengivne  til 
Rigdom,  at  de  ikke  vilde  være  draget  ud  for  at  prædike,  naar 
Herren  ønskede  det  af  dem.  Men  naar  de  ikke  har  en  Trøje 
at  hænge  paa  Ryggen  af  deres  Børn  eller  en  Sko  at  sætte  paa 

deres  Fødder,  da  kan  de  drage  ud  og  prædike  Evangeliet  til 
Verden. 

Tror  I,  at  Forfolgelsen  har  været  til  vort  Gode?  Ja.  Jeg 
sidder  stille  og  ler  og  glæder  mig  overmaade,  naar  jeg  ser 
Forfolgelse.  Jeg  bryder  mig  ikke  mere  om  den,  end  jeg  bryder 
mig  om  Nordenvindens  Tuden  eller  Tranens  Skrig,  idet  den 
flyver  hen  over  mit  Hoved,  eller  Brændets  Knitren  under 
Kedlen.  Herren  holder  alt  i  sin  Haand,  lad  Forfolgelsen  der- 
for kun  komme,  thi  den  vil  give  mig  Erfaring.  Tror  I,  at  jeg 
vilde  have  vidst,  hvad  jeg  nu  ved,  hvis  jeg  ikke  var  bleven 
forfulgt?  Jeg  kan  nu  se  Menneskenes  Børns  Hjerter  lige  saa 
klart,  som  jeg  kan  se  Eders  Skikkelse  ved  klart  Dagslys.  Jeg 
ved,  at  vi  er  blevet  nedsænket  i  Fattigdom  ved  vore  Fjenders 
Hænder,  men  i  dette  har  vi  set  Herrens  Værk  og  Morkhedens 
Værk,  og  dette  har  lært  os  at  skelne  mellem  de  to,  saa  at  vi 
lærer  at  vælge  det  gode  og  sige  nej  til  det  onde,  eller  med 
andre  Ord  at  skille  Klinten  fra  Hveden. 

Jeg  vidner,  at  Mormonismen  er  sand  ifolge  filosofiske  Prin- 
cipper. Ethvert  Gran  af  Fornuft,  jeg  besidder,  beviser,  at  den 
er  almindelig  sund  Fornuft.  Evangeliet  er  sandt,  der  er  en 
Gud,  der  er  Engle,  der  er  en  Himmel  og  et  Helvede,  og  vi  er 
alle  i  Evigheden,  og  ud  af  den  kan  vi  aldrig  komme;  den  er 
bundlos  uden  Begyndelse  eller  Ende,  og  vi  har  aldrig  været 
uden  for  den.  Tiden  er  en  bestemt  Del  af  Evigheden,  der  er 
overladt  disse  vore  dødelige  Legemer,  som  skal  opløses,  før  de 
kan  gaa  ind  til  en  mere  ophøjet  Eksistens.  Det  er  en  vis  Del 
af  Evigheden,  som  er  overladt  til  denne  Verden,  og  den  kan 
kun  blive  forstaaet  ved  de  Forandringer,  vi  ser  ved  Oplosnin- 
gen af  de  Elementer,  hvoraf  den  er  dannet.  Herren  har  sat 
sine  Børn  her  og  givet  dem  Legemer,  som  ogsaa  er  Opløsning 
undergivet,  for  at  se,  om  de  vil  vise  sig  værdige  til  de  Par- 
tikler, hvoraf  disse  Legemer  er  sammensatte,  og  til  en  herlig 
Opstandelse,  hvor  deres  dødelige  Legemer  vil  blive  udødelige. 

Hvis  I  besidder  den  Helligaands  Lys,  vil  I  tydeligt  kunne 
indse,  at  Prøvelser  i  Kodet  er  absolut  nødvendige. 

Mange  af  de  Brødre,  som  har  været  Ledere  for  Kompagnier 
i  Aar,  sidder  spredte  rundt  i  denne  Forsamling.  Jeg  vil  for- 
tælle Eder  noget,  som  I  næppe  vil  tro.  Først  vil  jeg  gøre  Eder 
opmærksom  paa,  at  det  er  blevet  meget  almindeligt,  at  de 
Kompagnier,  der  drager  over  Sletterne,  sender  Bud  til  Byen 
om,  at  der  skal  sendes  Proviant  ud  til  dem.  Endvidere  har 
mange  af  dem,  som  nylig  er  kommet,  lidt  af  Mangel  paa  Føde 
ude  paa  Sletterne.  Vilde  de  have  lidt  Mangel,  som  de  gjorde, 
hvis  de  havde  haft  de  Erfaringer,  som  de  nu  har?  »Nej,«  vil 
I  svare.  »Nej,«  siger  hin  Fader  og  hin  Moder  og  hin  Mand, 
som  førte  et  Kompagni  hertil,  »havde  vi  haft  de  Erfaringer, 
som  vi  nu  har,  da  vi  forlod  Missourifloden,  vilde  vi  være  kom- 
met igennem,  uden  at  nogen  vilde  have  lidt  Mangel  paa  Føde, 
og  mindre  af  vort  Forraad  vilde  være  blevet  ødelagt.«  Erfarin- 
gerne er  til  Eders  Bedste.  De  hjælper  Eder  at  lære  det  menne- 
skelige Liv  at  kende,  thi  Herren  ønsker,  at  hans  Folk  skal 
forstaa  alt  —  forstaa  Lyset  og  Mørket,  Højden  og  Dybden, 
Længden  og  Bredden  af  hvert  Princip,  som  findes  inden  for 
det  menneskelige  Sinds  Kompas. 

Nu  til  den  haarde  Tale.  Broder  David  Wilkens'  Kompagni, 
Joseph  Youngs  Kompagni,  John  Browns  Kompagni  og  andre 
Kompagnier  havde  mere  Proviant  til  deres  Rejse,  da  de  for- 
lod Missourifloden  —  langt  mere  end  de  første  Emigranter, 
som  drog  ud  for  at  naa  denne  Dal,  og  de  sidste  vidste  ikke, 
hvorhen  de  gik,  førte  deres  Agerbrugsredskaber  med  til  et 
Land,  hvor  de  intet  kunde  faa  til  at  opholde  deres  Liv,  før  de 
selv  fremavlede  det  af  Jorden.  Da  I  drog  ud  for  at  komme  til 
dette  Sted,  havde  I  mere  Proviant  i  Forhold  til  Eders  Antal, 
end  de  første  Pionerkompagnier,  som  kom  hertil  for  seks  Aar 
siden,  havde.  Tror  I  paa  det?  Jeg  kan  bevise  det  for  Eder. 
Der  er  Hundreder  her,  som  kan  bevidne  Sandheden  af,  hvad 
jeg  har  sagt.  Og  I  klager  over  at  have  lidt!  Hvis  I  lider,  er 
det  af  Mangel  paa  Erfaring.  Dette  er  Eder  et  slaaende  Bevis 
for,  at  hvis  ikke  Herren  bringer  os  i  Besværligheder,  vilde  vi 
ikke  vide,  hvorledes  vi  skulde  blive  herliggjorte  og  kronede  i 

hans  Nærhed.  Hvis  de  allerede  nævnte  Kompagnier  igen 
skulde  drage  over  Sletterne,  vilde  de  have  rigeligt  og  endda 
kunne  lægge  noget  til  Side  til  de  Fattige  og  optage  de  Lamme 
og  de  Halte  og  de  Blinde  langs  Vejen  og  bringe  dem  til  Zion 
og  endda  have  tilovers.  Er  I  at  dadle  for  det?  Nej.  Hvis  I  er 
at  dadle  for  noget,  er  det  for  at  have  knurret  mod  Herrens 
Forelse  i  Stedet  for  at  føle  Eder  taknemmelige  for  den  For- 
staaelse  og  Kundskab,  Herren  gennem  denne  Oplevelse  har 
givet  Eder.  Naar  I  kommer  i  en  lignende  Situation  igen,  kan 
I  frelse  Eder  selv  og  dem,  som  er  med  Eder.  Eders  Erfaringer 
er  mere  værd  for  Eder  end  Guld. 

Broder  Kimball  hentydede  til  Zions  Lejrs  Rejse  til  Missouri. 
Da  jeg  vendte  tilbage  til  Kirtland  efter  hin  Mission,  sagde  en 
Broder  til  mig:  »Broder  Brigham,  hvad  har  I  vundet  ved 
denne  Rejse?«  Jeg  svarede:  »Netop  det,  vi  drog  ud  efter.  Men 
jeg  vilde  ikke  bytte  den  Kundskab,  jeg  modtog  i  de  Maaneder, 
for  hele  Geauga  Amt;  thi  Ejendomme  og  Gruber  af  Rigdomme 
kan  ikke  sammenlignes  med  Kundskaben  i  Værdi.« 

Sporg  de  Brodre  og  Sostre,  der  har  gennemgaaet  Prover  og 
Lidelser  i  denne  Kirke  i  Aarevis,  hvad  de  vilde  have  i  Bytte 
for  deres  Erfaringer,  for  at  blive  bragt  tilbage  til  det  Trin, 
hvorpaa  de  var  —  om  det  var  muligt.  Jeg  tror  nok,  de  vilde 
sige,  at  Alverdens  Rigdom,  Ære  og  Pragt  ikke  kunde  betale 
den  Kundskab,  de  havde  naaet,  selv  om  de  var  i  Stand  til  at 
sælge  den. 

Lad  Brodrene  være  tilfredse,  og  hvis  I  har  Prøver  og  maa 
gaa  drøje  Timer  igennem,  da  lær  at  anerkende  Herrens 
Haand  i  det  altsammen.  Han  leder  alt,  hvad  der  sker  i  denne 
Verden,  og  vil  vedblive  dermed,  indtil  han  hersker  som  Konge 
over  de  Hellige.  Det  Slør,  som  hviler  over  dette  Folk,  begyn- 
der at  blive  tyndere;  lad  dem  være  trofaste,  saa  de  tilsidst 
fuldstændig  kan  rive  det  itu  og  se  Herrens  Haand  og  hans 
Handlemaade  med  Folkene  med  en  Klarhed,  som  ikke  hin- 
dres af  Uvidenhedens  Slor,  se  den  og  velsigne  Herrens  Navn. 

EET  MED  GUDDOMMEN. 

Af  O.  Sivelt  Marden. 

Afdøde  Professor  Shaler  ved  Harvard  Universitetet  sagde, 
at  den  storste  Opdagelse  i  det  svundne  Aarhundrede  var  Een- 
heden  i  alle  Universets  Enkeltheder,  Eenheden  i  alt  Liv.  Den 
Idé,  at  der  kun  er  eet  Princip,  som  gaar  gennem  hele  Univer- 
set, eet  Liv,  een  Sandhed,  een  Virkelighed,  at  denne  guddom- 
melige Magt  er  os  velsindet,  og  at  vi  omsluttes  af  dette  store 
Princip,  hvis  Maal  er  Gud,  er  en  af  de  mest  inspirerende,  op- 
muntrende og  frygtdræbende,  der  nogen  Sinde  er  opdukket  i 
Mennesketanken.  Livet  vil  faa  ny  Betydning,  naar  vi  kommer 
til  at  forstaa  vor  Eenhed  med  dette  Universets  store  skabende, 
opholdende  Princip. 

Forstaaelsen  af,  at  vi  i  vort  Væsens  Kærne  er  kaldede  til  at 
være  en  virkelig  Del  af  dette  store  Princip,  en  nodvendig, 
uadskillelig  Del  af  det,  og  at  vi  ligesaa  lidt  kan  udslettes  som 
Mathematikens  Love,  at  vi  maa  have  Lod  og  Del  i  alle  vor 
Skabers  Egenskaber,  at  vi  maa  være  kaldede  til  Fuldkom- 
menhed og  Udodelighed,  fordi  vi  skabtes  af  den  store  Fuld- 
kommer  og  er  en  Del  af  et  udødeligt  Princip  —  dette  løser 
Livets  storste  Gaader  og  giver  os  en  vidunderlig  Følelse  af 
Tryghed,  Tillid  og  Tilfredshed,  som  intet  andet  kan  gore. 

Den  stadige  Betragtning  af  vor  Eenhed  med  det  uendelige 
Liv  og  Forstaaelsen  af  den  Sandhed  »Jeg  og  Faderen  vi  er 
eet«,  bidrager  til  at  grunde  en  Vished,  en  Forvisning  om,  at 
vi  ikke  er  Tilfældets  Legetoj,  Bolde  i  Hænderne  paa  Heldet 
eller  Skæbnen,  at  vi  ikke  drives  hid  og  did  i  Universet  som 
Ofre  for  en  grusom  Skæbne,  den  vi  ingen  Indflydelse  har  paa. 

I  samme  Forhold  som  vi  erkender  denne  Eenhed  med  Gud- 
dommen, denne  Forening  med  vor  Skaber,  bliver  vore  Liv 
rolige,  fortrøstningsfulde  og  frembringende. 

Uden  Tvivl  saa  Paulus  et  Glimt  af  denne  Forening  mellem 
Mennesket  og  Guddommen,  da  han  sagde:  »Thi  jeg  er  vis 
paa,  at  hverken  Død  eller  Liv  eller  Engle  eller  Magter  eller 
noget  nærværende  eller  noget  tilkommende  eller  Kræfter  eller 

det  høje  eller  det  dybe  eller  nogen  anden  Skabning  skal 
kunne  skille  os  fra  Guds  Kærlighed.« 

»I  skal  erkende  Sandheden  (om  eders  guddommelige  Na- 
tur) og  Sandheden  skal  frigore  eder«  fra  Frygtens,  Ængstel- 
sens og  Bekymringens  Slaveri,  fra  Overtroens,  Usikkerhedens 
og  Begrænsningens  Trældom,  fra  Tanker  om  Armod  og  Nod. 

Fremtidens  Menneske  vil  miste  al  Folelse  af  Frygt,  idet 
han  bliver  sig  sit  Samfund  med  Almagten  bevidst. 

Den  storste  Kunst  af  alle  er  at  blive  saa  forskanset,  saa 
ligevægtig  af  Princip,  saa  fast  i  sin  Tro  paa  alt  og  alle  — 
Tro  paa  Harmoniens,  Sandhedens  og  Retfærdighedens  ende- 
lige Sejr  —  og  at  blive  saa  rodfæstet  i  Sandhed,  at  intet  for- 
maar  at  ryste  os  eller  forstyrre  vor  Ligevægt. 

Det  Sind,  der  een  Gang  er  bleven  opladt  for  dette  Samfund 
med  Guddommen,  der  har  følt  sig  i  Harmoni  med  Uendelig- 
heden, bliver  aldrig  mere  bange  for,  at  noget  kan  ramme  det; 
thi  det  ved,  at  om  een  Dor  lukkes,  betyder  det  blot,  at  en 
anden  aabnes,  maaske  til  uendelig  storre  og  herligere  Mulig- 
heder. 

Jo  nærmere  vi  kommer  Guddommen,  desto  nærmere  kom- 
mer vi  alle  Tings  uudtømmelige  Kilde.  Naar  vi  foler  os  stær- 
kest og  er  os  klarest  bevidst  den  Magt,  der  staar  bag  vort  Kod, 
men  ikke  er  af  det,  naar  vi  foler  os  i  Beroring  med  Guddom- 
men, er  vor  Indflydelse  mægtigst  og  vor  Rigdom  størst. 

»Det  samme  Sindelag  være  i  eder,  som  ogsaa  var  i  Kri- 
stus«, det  er:  det  Sindelag,  der  giver  Styrke,  Fred  og  Lykke. 


Der  er  et  Hjerte,  der  vaager, 
en  Mening  i  alt,  hvad  der  sker. 
—  Nu  kalder  Dagen  den  klare: 
Vær  modig  og  tvivl  ikke  mer. 

Mads  Nielsen. 

TROEN  OG  UNIVERSET. 

(Sluttet). 

Enkelte  Mennesker  ynder  at  kalde  sig  Materialister,  og 
dette  ligger  i,  at  de  kun  ser  paa  det  overfladiske.  Det  er  det 
usynlige  Univers,  som  danner  Kærnen  og  Kraften  i  hele  det 
skabte.  Det  synlige  Univers  bestaar  af  usynlige  Atomer,  som 
ikke  berører  hinanden,  og  det  hviler  i  det  »tomme«  Rum.  Den 
Kraft,  der  bevæger  det,  er  i  sig  selv  immateriel  og  usynlig. 
Kraften  —  det  usynlige  dynamiske,  uhaandgribelige,  er  det, 
vi  finder  ved  Slutningen  af  en  enhver  Analyse,  og  det,  som 
udgør  Basis  for  vor  Viden.  I  den  dybe,  stille  Nat  bevæger  alt 
sig  som  blæst  rundt  og  ud  i  Rummet  ved  et  guddommeligt 
Aandepust.  Er  det  ikke,  som  om  vi  i  Nattens  stille  Timer 
hørte  den  Almægtiges  Stemme  hviske  til  os.  Natten  belærer  os 
bedst  om  Rummets  Uendelighed,  men  det  er  ikke  Mørke,  Rum- 
met fyldes  med,  men  det  bløde  Lys  fra  Millioner  af  Stjerner. 
Da  er  det,  vi  bedst  opfatter,  hvorledes  alt  vibrerer.  Thi  nu 
kommer  vi  til,  at  alt  er  Resultat  af  Vibrationer:  Mennesker, 
Dyr  og  Planter,  ja  Jorden  og  alle  Planterne,  alle  skyldes  de 
Vibrationer.  Jo  finere  disse  Vibrationer  er,  des  tættere  bliver 
Stoffet.  Livets  fysiske  Underlag  bliver  dog  Cellernes  og  Pro- 
toplasmets  Virksomhed.  Livets  Hemmelighed  har  i  den  Til- 
værelse, som  vi  kender,  en  legemlig  Side  og  en  legemlig  Bæ- 
rer. Denne  legemlige  Livsbærer  udmærker  sig  ved  sin  ufatte- 
lige Evne  til  at  optage  ikke  levende  Stof  i  sig,  bearbejde  det 
mekanisk  og  chemisk,  igen  give  fra  sig  det,  som  er  unyttigt 
og  skadeligt,  forny  sig  Atom  for  Atom  ved  det,  som  er  blevet 
tilbage.  Under  denne  stadige  Vekslen  er  der  dog  en  indre 
Enhed,  der  bliver,  og  denne  Enhed,  et  Undernes  Under,  kal- 
der gennem  Formering  Genparter  frem  af  sig  selv.  Protoplas- 
mets  Hovedbestanddele  er  Kvælstof,  Brint,  Ilt  og  Kulstof,  og 
iøvrigt  er  det  saa  fint  og  kompliceret  sammensat,  at  en  uførlig 
Analyse  endnu  ikke  foreligger.  Gennem  Protoplasmet  mulig- 
gøres baade  Planters  og  Dyrs  Liv.  Det  Kulstof,  der  findes  i 

vor  Hud  og  i  vore  Muskler,  er  altsammen  skaffet  til  Veje  gen- 
nem Planterigets  Forarbejde.  Det  kommer  til  os  fra  Luftens 
Kulsyre,  og  det  fanges  til  os  af  Plantens  Klorofyl  under  Ind- 
flydelse af  Solens  Straaler. 

Dersom  Klorofyllen  undlod  at  gøre  sit  Arbejde,  og  Sol- 
straalerne  forsvandt,  var  det  ude  med  os  alle,  saa  afhængig 
er  vi  af  Planteriget  og  af  Solstraalens  kemiske  Virksomhed. 

Jeg  har  nu  i  dette  søgt  at  oprulle  et  lille  Billede  for  Læ- 
serne over  Universets  Storhed. 

Jeg  forventer,  at  Menneskeaanden  herved  maatte  forstaa  at 
tage  Nytte  af  dette  Billede  og  bygge  videre  paa  det,  thi  her  er 
et  stort  Felt  at  arbejde  paa.  Lad  Menneskeaanden  hæve  sig 
frit  over  Naturen,  boj  ende  sig  for  den  almægtige  Gud. 


GUDS  RIGE, 
DEN  SIDSTE  STORE  VERDENSMAGT. 

Ifølge  Nebucadnezars  Drom  og  Daniels  Udlægning  af  den 
skulde  Rige  følge  paa  Rige,  Verdensmagt  paa  Verdensmagt, 
den  ene  gaa  til  Grunde  og  den  anden  opstaa,  indtil  Himlens 
Gud  selv  vilde  oprette  et  Rige  paa  Jorden,  et  Rige,  som  skulde 
bestaa  evindeligt.  Vi  har  i  en  tidligere  Artikel  set  de  forskel- 
lige store  Verdensriger  opstaa  og  forsvinde,  og  vi  har  set  Him- 
lens Gud  lægge  Grundstenen  til  sit  Rige. 

Den  kristne  Verden  omkring  os  er  imidlertid  af  den  Me- 
ning, at  Guds  Rige  blev  oprettet  paa  Kristi  Tid  og  af  Kristus. 
Dette  var  ikke  Tilfældet,  hvilket  vi  vil  prøve  at  vise  her: 

1)  Guds  Rige  skulde  først  oprettes,  naar  Billedet  stod  fuldt 
færdigt,  men  paa  Kristi  Tid  stod  det  romerske  Rige  endnu  i 
sin  højeste  Glans  og  Magt,  ja  det  var  end  ikke  paa  hans  Tid 
blevet  delt  endnu;  der  skulde  endnu  gaa  omkring  fire  Hun- 
drede Aar,  før  det  mægtige  romerske  Rige  revnede.  Paa  Kristi 
Tid  var  Billedet  altsaa  ikke  en  Gang  skredet  saa  langt  frem 
i  sin  Vorden,  at  Benene  var  blevet  til. 

2)  Det  Rige,  Gud  vil  oprette,  vil  blive  et  virkeligt  materielt 
Rige  med  en  Konge,  med  Embedsmænd  og  med  Undersaatter, 
en  virkelig  Verdensmagt,  kun  af  en  anden  Karakter  end  de 
øvrige  Riger,  som  dannede  Billedet  —  men  sagde  ikke  Kristus 
selv  om  det  Rige,  han  oprettede  i  sine  Dage,  at  det  ikke  var 
af  denne  Verden. 

3)  Lærte  ikke  Kristus  selv  sine  Apostle  at  bede:  »Til  os 
komme  dit  Rige«.  Man  behover  ikke  at  bede  om  det,  man  har, 
og  Kristus  vilde  ikke  lære  sine  Disciple  noget  saa  ufornuftigt 
som  at  bede  om  en  Ting,  som  de  saa  at  sige  holdt  i  Haanden. 

4)  Det  Rige,  som  Gud  skulde  oprette,  skulde  aldrig  blive 
givet  til  noget  andet  Folk,  men  hvorledes  gik  det  med  det 
»Rige«,  Kristus  oprettede  blandt  Jøderne.  Han  fortæller  det 
selv  i  sin  Parabel  om  de  utro  Vingaardsmænd,  som  dræbte 
de  Tjenere,  som  Vingaardens  Ejer  sendte  til  dem:  »Naar  da 
Vingaardens  Herre  kommer,  hvad  skal  han  gore  med  disse 
Vingaardsmænd?  De  sagde  til  ham:  Han  skal  ilde  omkomme 
de  Onde  og  leje  sin  Vingaard  til  andre  Vingaardsmænd,  som 
skulle  give  ham  Frugterne  i  deres  Tid.  Jesus  sagde  til  dem: 
Have  I  aldrig  læst  i  Skrifterne:  Den  Sten,  som  Bygningsmæn- 
dene  forskod,  den  er  bleven  til  en  Hovedhjørnesten;  det  er 
sket  af  Herren  og  er  underligt  for  vore  Øjne.  Derfor  siger  jeg 
Eder,  at  Guds  Rige  skal  tages  fra  Eder  og  gives  et  Folk,  som 
skal  bære  dets  Frugter.«  Guds  Rige  blev  tilbudt  Joderne,  men 
de  forkastede  det,  og  det  blev  givet  til  Hedningerne. 

5)  Det  Rige,  hvorom  Daniel  havde  profeteret,  skulde  be- 
staa  evindeligt  og  aldrig  blive  ødelagt,  men  hvorledes  gik  det 
med  det  frelsende  System,  som  Jesus  og  hans  Apostle  overgav 
Verden,  og  som  vi  undertiden  kalder  Guds  Rige,  men  hvis 
rette  Navn  er  Kristi  Kirke.  Blev  ikke  Kristi  Kirke  overvunden 
og  odelagt  af  Djævelen?  Var  det  ikke  Djævelen,  der  i  sin  sa- 
taniske Majestæt  regerede  Kirken  i  den  mørke  Middelalder,  da 
Blod,  Tortur,  Tvangstro,  Usædelighed  og  Udplyndring  kende- 
tegnede den  saakaldte  Kristne  Kirke.  Er  det  sandt,  at  man 
kan  domme  et  Træ  efter  dets  Frugter,  maa  vi  sige  jo,  thi  alt 

det  nævnte  vilde  vise  tilbage  til  ham  som  Ophavsmand  og 
ikke  til  Gud. 

Af  denne  Grund  og  af  alle  disse  Grunde  var  det  Rige,  som 
Kristus  oprettede,  og  som  ikke  var  af  denne  Verden,  ikke  det 
Rige,  som  Nebucadnezar  saa  i  sin  Drom.  A.  J. 


AFLØSNING  OG  BESKIKKLSE. 

Ældste  C.  P.  Sørensen  fra  Salt  Lake  City,  der  har  virket 
som  Præsident  for  Aalborg  Konference,  er  paa  Grund  af  sva- 
geligt Helbred  aflost  fra  sin  Mission  og  har  forladt  Danmark 
den  18.  November. 

Den  3.  November  ankom  Ældste  H.  C.  Hansen  fra  Tre- 
mountain,  Utah,  til  Danmark.  Br.  Hansen  er  beskikket  til  at 
virke  som  omrejsende  Ældste  i  Aarhus  Konference. 


KONFERENCE  I  KRISTIANIA 

avholdtes  Lørdag,  Søndag  og  Mandag  den  16.,  17.  og  18.  Ok- 
tober  1920   under   Missionspnvsident   Aug.    S.    Schows    præ- 
sidium. 

Efter  Præsident  Aug  S  Schows  udtrykkelige  Onske  indrykker 
vi  de  norske  Konference-Referater  ordret,  som  vi  har  modtaget 
dem    og  uden  nogen  Afkortning. 

Lørdag  den  16.  Okt.  kl.  8  aften  aabnedes  Konferencen  i  Oster- 
haugsgatan  27  med  en  Konsert  givet  af  Kristiania  Grens  Sangkor 
under  Dirigenten  Broder  Hartvig  Bruuns  ledelse  med  assistance 
av  Organist  søster  Borghild  Larsen  m.  fl. 

Sondag  den  17.  Okt.  kl.  IOV2  F.  m.  afholdtes  Søndagsskolekon- 
ference under  Bestyrer  Julius  Stenersens  ledelse  og  aabnedes  med 
Sangen  nr.  25  »Vær  velkommen  Søndag  Morgen«,  bøn  opsendtes  af 
2den  Raadg.  Paulus  Edvardsen,  Skolen  fortsattes  med  Sangen  69. 
»Ventende  paa  Hostens  meier«. 

Lederen  onsket  de  tilstedeværende  velkommen,  hvorefter  rap- 
porter blev  avgivet,  forst  for  Drammens  Søndagsskole  ved  soster 

Borghild  Nielsen,  derefter  av  Bestyrer  Julius  Stenersen  for  Kri- 
stiania  Søndagsskole. 

Præsident  Aug.  S.  Schow  bragte  hilsen  fra  Søndagsskolerne  i 
Stavanger,  Bergen  og  Tronclhjem,  hvor  han  havde  havt  en  ud- 
mærket god  tid  og  bemærket  dette  var  det  største  Søndagsskole- 
møte  han  havde  overværet  i  Kristiania  før,  da  hver  plads  i  det 
store  Lokale  var  optaget).  Han  foreslog  derpaa  til  oppeholdelse  i 
de  Helliges  tro  og  bønner  Søndagsskolerne  i  hele  Kristiania  Konfe- 
rence, hvor  saadanne  er  organiseret  med  deres  bestyrelse  og  lærer- 
personale, hvilket  enstem.  vedtoges. 

Et  stilfuldt  og  udmærket  Program  blev  derpaa  udført  av  ele- 
verne i  de  forskjellige  klasser,  hvorefter  Skolens  Konference  slut- 
tedes med  Sangen  nr.  8  »Hav  tak  for  Profeten«,  Taksigelse  av  Præ- 
sident Eyolf  Larsen  fra  Trondhjem.  Ca.  300  tilstede. 

Konferencen  fortsattes  kl.  2  E.m  med  rapport  Møde,  der  aab- 
nedes  med  Salme  nr.  265  »Til  Kamp,  til  Kamp«.  Bøn  opsendtes  av 
Ældste  Heber  J.  Gustafsson  og  fortsattes  med  Salme  nr.  166  »Kom 
Hellige«.  Præsident  Aug.  S,  Schow  gjorde  endel  indledende  be- 
mærkninger og  bød  de  tilstedeværende  velkommen  samt  overlod 
tiden  til  Brødrene  fra  de  forskjellige  Grene  at  afgive  rapport,  som 
følger:  Broder  Kristian  Johansen  fra  Drammen,  Broder  Olaf  Søn- 
steby,  Forstander  i  Larvigs  og  Skiens  Gren,  og  Ældste  Herman  F. 
Hansen  i  Arendal  og  Grimstad  virkende  Missionær,  de  afgav  gode 
rapporter  og  udtalte  sine  følelser  for  Evangeliet.  Til  afveksling  blev 
Salmen  253  »O  min  Fader  du  som  kjender«  afsunget. 

Broder  Jacob  Jansen  havde  kun  virket  som  ombringer  av 
»Stjernen«  i  Frederiksstad.  Broder  Olaf  B.  Paulsen,  Forstander  for 
Moss  Gren  afgav  rapport  fra  samme  og  bar  sit  Vidnesbyrd.  Kvin- 
delig Missionær  søster  Augusta  Olsen  har  virket  i  Drammens  Gren 
udtalte  sine  følelser  og  bar  sit  vidnesbyrd. 

De  lokale  institutioner  saasom  Sangkoret,  afgaves  rapport  af 
dets  formand  Br.  Henry  Larsen  og  Kvindelige  hjælpeforening  af 
dens  Sekretær  søster  Bergliot  Grinager,  der  udviste,  at  begge  for- 
eninger er  i  en  god  forfatning.  Præsident  Aug.  S.  Schow  bemærket 
at  stillingen  i  de  forskjellige  Grene  i  Konferencen  var  i  en  saa 
vidt  god  forfatning  som  omstændighederne  tillod,  det  samme  ud- 
talte han  om  stillingen  i  Stavanger,  Haugesund,  Bergen  og  Trond- 
hjem, han  nævnte  børnene  over  8  aarsalder,  der  var  blit  velsignet, 
men  endnu  ikke  døbte  hvorfor  de  maatte  udslettes  av  bøgerne  og 
som  derved  gjorde  det  totale  medlemsantal  enclel  mindre,  han  gav 
derpaa  en  samlet  rapport  over  stillingen  i  Kristiania  Konference 
og  i  den  Norske  Mission  idet  hele,  den  er  i  en  trivelig  forfatning, 
han  roste  Sangkorets  bestræbelser,  som  han  er  stolt  av.  Tilslut  fore- 
slog han  til  oppeholdelse  i  de  Helliges  tro  og  bønner  Kirkens  gene- 
ral autoriteter  og  Præsident  for  den  europæiske  Mission,  Apostel 

George  A.  Smith,  samt  alle  autoriteter,  Grensforstandere  og  Præsi- 
dentskaber i  de  lokale  foreninger  i  Kristiania  konference  hvor  saa- 
dane  findes  organiseret,  hvilket  forslag  enstem.  vedtoges. 

Mødet  sluttedes  med  Salmen  nr.  43  »O  du  Zion  i  vest«,  Tak- 
sigelse av  Broder  Otto  Gebhardt. 

Søndag  aften  kl.  7  fortsattes  Konferencen  som  aabnedes  med 
Salme  nr.  249  »Israels  Haab  paany  oplives«.  Bøn  av  Ældste  Her- 
man F.  Hansen  og  fortsattes  med  at  Koret  Sang  »Hvad  var  Skuet«. 
Præsident  Eyolf-  Larsen  fra  Trondhjem  var  den  første  taler,  der 
havde  høstet  gode  erfaringer  i  sin  Missions  virksomhet,  han  be- 
mærket folkets  haardnakkethet  overfor  Jesu  Kristi  lærdommen  og 
opfatningen,  der  gjør  sig  gjældende  at  Mormonismen  er  umoralsk, 
hvilket  kunde  modbevises  ved  at  overvære  en  Søndagsskole,  som 
den  idag,  hvori  spørsmaal  besvartes  af  de  smaa,  som  mange  voksen 
ikke  kunde  besvare.  At  det  er  Søndagsskolen  han  har  at  takke  for 
sin  uddannelse  som  Missionær.  Han  bevidnede  og  beviste  ved 
Skriften  Mormonismens  guddommelighed  samt  bar  sit  Vidnesbyrd 
om  Evangeliets  gjengivelse  ved  Aabenbaring. 

Til  afveksling  sang  Broder  Henry  Larsen  en  Solo.  Præsident 
Aug.  S.  Schow  benyttet  den  resterende  del  av  tiden  og  fremholdt 
særlig  visdomsordets  timelige  og  aandelige  velsignelser  samt  de 
videnskabelige  resultater  man  er  komne  til  paa  dette  omraade,  de 
bestræbelser  som  er  gjort  særlig  i  Amerika  paa  at  faa  ophævet 
brugen  av  tobak  og  berusende  drikke,  han  belyste  ved  talrige  illu- 
strationer og  eksempler  drukkenskabens  forbandelse  og  fordærve- 
lige følger  for  familien,  fremholdt  nødvendigheten  av  total  afhold  i 
alle  retninger  som  de  største  velsignelser. 

Dette  Møde  sluttedes  med  at  Koret  sang  »Ydmyg  med  Ærbødig- 
hed«, Taksigelse  av  Broder  Olaf  Sønsteby,  hvorefter  Koret  igjen 
Sang  »Zions  børn  avryster  Sorgen«. 

Mandag  den  18de  Okt.  kl.  8  aften  afholdtes  Ungdomsforenings 
Konference  under  U.  M.  Præsident  Theodor  Pedersens  ledelse  og 
aabnedes  med  Salme  nr.  132  »Fader  vor  i  Himlen«.  Bøn  af  Broder 
Otto  Gebhardt.  Mødet  fortsattes  med  Salme  nr.  117  »Saa  sikker  en 
Grundvold«.  Lederen  bød  de  tilstedeværende  velkomne  og  omtalte 
disse  foreningers  formaal,  hvorefter  U.  K.  F.s  Sekretær  søster  Ka- 
thinka  Bisjord  afgav  rapport  over  Foreningernes  arbeide  i  de  for- 
løbne 6  maaneder.  Et  Program  bestaaende  af  taler,  Sang,  Musik 
og  Deklamation  udførtes  af  U.  K.  og  U.  M.  F.s  medlemmer.  Til  af- 
veksling blev  Salmen  nr.  186  »O  sig  hvad  er  Sandhed«  afsunget  og 
Broder  Olaf  Sønsteby  fra  Larvig  benyttet  endel  av  tiden  og  om- 
talte disse  foreningers  hensigt  og  mening,  som  arbeidende  syste- 
matisk i  undervisningen  af  Evangeliets  principper. 

Præsident  Aug.  S.  Schow  foreslog  Bestyrelserne  i  U.  K.  og  U.  M. 
Foreningen  til  oppholdelse  i  de  Helliges  tro  og  bønner,  hvilket  blev 

enstem.  vedtaget,  han  fremholdt  ogsaa  her  nødvendigheden  av 
totalafholdt  fra  brugen  af  tobak  og  alkohol  og  mindet  om  de  for- 
gjættede  Velsignelser  givet  om  Visdomsordets  overholdelse  og  iagt- 
tagelse, han  nedbad  tillige  Herrens  velsignelse  over  Ungdomsfor- 
eningernes fremgang  og  trivsel. 

Præsident  Eyolf  Larsen  fra  Trondhjem  sagde  at  han  var  vis 
paa  at  Foreningerne  i  det  forløbne  Aar  han  havde  været  borte, 
havde  gjort  fremgang,  hvilket  kunde  sees  af  det  udførte  Program, 
hvilket  for  ham  var  et  bevis  paa  et  stort  og  fremgangsrigt  ^Arbeide. 
Medet  sluttedes  med  Salme  nr.  123  »Lover  den  Herre«,  Taksigelse 
af  Broder  Carl  St.  Hagberg. 

Tirsdag  Aften  arranggerte  den  kvindelige  hjælpeforening  en 
stilfuld  .Fest,  som  en  værdig  afslutning  paa  denne  i  alle  dele  vel- 
lykkede Konference.  Oscar  R.  Lindbo, 

Skriver  i  Konferencen. 


EFTERAARSKONFERENCEN 
I  TRONDHJEM. 

Møterrie  blev  avholt  i  lokalet  GL  Kongevei  6  og  ledet  av  Præs. 
Eyolf  Larsen. 

Konferencen  aapnedes  lørdag  aften  kl.  8V2  hvor  Konferencepræs. 
Eyolf  R.  Larsen  gav  rapport  over  Trondhjems  gren.  Samt  avla 
præsidentinde  Petra  Rokke  en  rapport  over  kvindeforeningens  ar- 
beide  og  Præs.  Nils  Hagen  gav  en  rapport  over  ungdomsforenin- 
gens arbeide. 

Brd.  Carl  Jensen  talte  til  forsamlingen  dvælte  ved  de  gode  rap- 
porter som  var  avlagt.  Præs.  A.  Skau  talte  tilslut  til  de  hellige,  om 
kvindeforeningens  arbeide  verden  over,  og  stillingen  i  grenen. 

Søndagsskolen  søndag  formiddag  kl.  10. 
Møtet  aapnedes  med  sang  og  bøn.  Hvorefter  skolens  bestyrer 
brd.  Ole  Sommervold  gav  en  rapport.  Et  program  blev  utført  av 
børnene  som  blev  utført  paa  en  tilfredsstillende  maate.  Præs.  Lar- 
sen foretok  de  nødvendige  foretninger  med  skolens  bestyrelse  som 
blev  opholt  av  medlemmerne.  Præs.  August  Skow  talt  derefter  om 
nødvendigheten  av  at  sende  barnene  til  sondagskolen.  Skolen  slut- 
tedes med  sang  og  bøn. 

Motet  sondag  eftermiddag  kl.  3. 
Møtet  aapnedes  med  sang  og  bøn.  Præs.  Eyolf  Larsen  foreslog 
til  opholdelse  grenens  autoriteter.  En  tale  av  brd.  Alf  Illguth.  Rap- 
porter fra  sangkoret  og  skrifteforeningen  blev  git.  Ældste  Carl  Jen- 

sen  talte  om  Guds  bud.  og  planer.  Tilslut  talte  Missionspræs.  August 
Skaw,  han  dvælte  særdeles  ved  evangeliets  prædiken  i  Tyskland. 
Han  foreslog  til  opholdelse  alle  kirkens  autoriteter  som  alle  blev 
enstemmig  vedtat.  Gav  råd  og  formaninger  til  menigheten.  Motet 
sluttedes  med  sang  og  taksigelse. 

Motet  søndag  aften  kl.  7 

Aapnedes  med  salmen  nr.  61  »O  si  hvad  er  sanhet«.  Bon  av 
Ældste  Nils  Hagen.  Fortsattes  med  salmen  nr.  114  »Saa  sikker  en 
Grundvold«.  Præs.  Eyolf  Larsen  talte  over  emnet  (2  thes.  2  br. 
11  v.)  om  Kristi  mission.  Missionpræs.  A.  Skow  tilbakeviste  nogen 
beskyldninger  som  en  herværende  præst  hadde  skrevet  mot  mor- 
monerne. Motet  sluttedes  med  salmen  »Priser  profeten«. 

Taksigelse  av  Ældste  Karl  Jensen. 

Motet  mandag  aften  kl.  81/2. 
Ungdomsmotet  mandag  aften  kl.  8V2  aapnedes  med  sang  og  bøn. 
Et  got  program  bestaaende  av  sang  musik  deklamation  utførtes. 
Ældste  John  Øien  talte  til  forsamlingen.  Tilslut  talte  Missionspræs. 
A.  Skow  om  foruttilværelsen  og  den  store  skole  som  vi  nu  er  i 
som  Himlens  Gud  hadde  lagt  tilrette  for  menneskene.  Utalte  sin 
glæde  over  at  stillingen  var  god  i  grenen.  Motet  sluttet  med  sang 
og  taksigelse. 

Tirsdag  aften  avsluttedes  den  udmerkede  konference  med  en 
vellykket  fest  som  kvindeforeningen  arrangerte. 

Alf  Illguth, 
Sekretær. 


Jeg  ønsker  at  gore  mine  Brodre  opmærksom  paa,  at  Pagtens 
Bog  indeholder  nogle  af  de  mest  herlige  Principper,  som 
nogensinde  er  blevet  aabenbarede  for  Verden,  Principper,  som 
er  aabenbaret  i  større  Fylde,  end  de  nogensinde  tidligere  er 
blevet  aabenbarede  for  Verden.  Og  dette  er  en  Opfyldelse  af 
de  gamle  Profeters  Lofter  om,  at  Gud  i  de  sidste  Dage  vilde 
aabenbare  Ting  til  Verden,  som  var  blevet  holdt  skjulte,  siden 
dens  Grundvold  blev  lagt,  og  Herren  har  aabenbaret  dem 
gennem  Profeten  Joseph  Smith. 

Præs.  Joseph  F.  Smith. 

DEN  KARRIGE  KVINDE. 

Den  karrige  Kvind  gør  man  klogt  i  at  sky, 
hun  er  venneløs  i  sin  egen  By. 
Hendes  Gangsti  er  pyntelig,  Forstuen  ren, 
for  dér  sætter  Tiggeren  ej  sine  Ben. 
Manden  i  Huset  gaar  tavs  omkring, 
han  véd,  hun  taaler  snart  ingenting. 
Og  Børnene  fører  sig  fromt  og  smukt, 
for  Riset  staar  rede  til  rigelig  Tugt. 

Hun  spinker  og  sparer,  hun  strikker  og  spinder, 
faar  Penge  i  Kisten  og  furede  Kinder. 
Hun  skrubber  sit  Gulv  og  skurer  sit  Fad, 
men  hun  gør  aldrig  et  Menneske  glad. 
Og  alle  gaar  hellere  ud  end  ind 
hos  saadan  en  kold  og  karrig  Kvind. 
Hende  gør  man  klogt  i  at  sky; 
hun  er  venneløs  i  sin  egen  By. 

(P.  Macgill;  oversat  af  Vald.  Rørdam). 


DØDSFALD. 

Den  2.  November  afgik  Søster  Marie  Jensen,  Aarhus,  ved 
Døden.  Str.  Jensen  er  født  i  Sjælle  ved  Aarhus  10.  Juli  1892 
og  blev  indlemmet  i  Kirken  i  1912.  Begravelsen  foregik  fra 
Nordre  Kirkegaards  Kapel  i  Aarhus  den  7.  November  under 
Ledelse  af  Konferencepræsident  L.  Larsen. 

